Πλακιάς

Ο Πλακιάς είναι παραθαλάσσιος τουριστικός οικισμός, αλλά και παραλία, της Κοινότητος Σελλίων του Δήμου Αγίου Βασιλείου στην περιφερειακή ενότητα Ρεθύμνης στη νότια Κρήτη. Το χωριό φαίνεται να κατοικείται από την αρχαιότητα, καθώς εκεί πιθανώς να υπήρχε αρχαία πόλη.

 Γενικά στοιχεία 
Ο Πλακιάς βρίσκεται στα νότια παράλια του νησιού,στο Νότιο Κρητικό Πέλαγος,  σε υψόμετρο 10 μέτρα. Το χωριό απέχει 35 χλμ. Ν. από το Ρέθυμνο και 21 χλμ. Δ.-ΝΔ. από το Σπήλι (έδρα του δήμου). Σύμφωνα με  την απογραφή του 2011 έχει 143 κατοίκους.«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10883 (σελ. 409 του pdf) Η οικονομία του χωριού βασίζεται στον τουρισμό, καθώς υπάρχει παρουσία πολλών μονάδων φιλοξενίας, όπως ξενοδοχεία. Επικοινωνεί με την υπόλοιπη Κρήτη λεωφορειακά από το ΚΤΕΛ Χανίων - Ρεθύμνης με τακτικά δρομολόγια από το Ρέθυμνο, τα οποία διέρχονται από Μύρθιο και Μαριού.https://www.e-ktel.com/images/pdfs/2022/MAR22/RETHYMNO_FROM_28-03-2022.pdf Στον Πλακιά λειτουργεί Δημοτικό σχολείο.

 Ιστορικά στοιχεία 
Η περιοχή κατοικείται από την αρχαιότητα. Στη θέση του Πλακιά θεωρείται από κάποιους ότι βρισκόταν η αρχαία πόλη Λάμων[…]«Λάμων, ο. Πλακιάς Αγίου Βασιλείου; […]». Πηγή: το βιβλίο του Αντώνιου Θ. Βασιλάκη, «Οι 147 πόλεις της Αρχαίας Κρήτης», τμηματική αναδημοσίευση στην ιστοσελίδα: – Οι Αρχαίες πόλεις της Κρήτης - Ιστορία-Μυθολογία-Αρχαιολογία-Εικόνες - Από Καυδώ έως Λύκαστος  ή η αρχαία πόλη Φοίνικας ΛαμπαίωνΑντώνιος Θ. Βασιλάκης, «Οι 147 πόλεις της Αρχαίας Κρήτης», τμηματική αναδημοσίευση στην ιστοσελίδα: – Οι Αρχαίες πόλεις της Κρήτης - Ιστορία-Μυθολογία-Αρχαιολογία-Εικόνες - Από Σύβριτα έως Ώλερος . Στο Πλακιά έχουν βρεθεί αντικείμενα ρωμαϊκής εποχής, ενώ στη θέση Ζωοδόχος Πηγή εντοπίστηκε μια νεκρόπολη έκτασης 5 στρεμμάτων, αλλά από τους τάφους έχουν αφαιρεθεί οι πλάκες. Διάσπαρτες πλάκες έχουν βρεθεί στην πλαγιά και σύμφωνα με μια υπόθεση, ο μεγάλος αριθμός πλακών έδωσε το όνομα Πλακιάς στην περιοχή. Όπως, πάντως,  σημειώνει στο "Τοπωνυμικό" του ο Κωστής Ηλ. Παπαδάκης, το όνομά του ο οικισμός το οφείλει στις μεγάλες υποθαλάσσιες πλάκες που εκτείνονται μέχρις έξω, στην ξηρά και είναι ευκρινώς ορατές κάτω από την επιφάνεια της θάλασσας Κωστής Ηλ. Παπαδάκης, Τοπωνυμικό της επαρχίας Αγίου Βασιλείου Ρεθύμνου, Ρέθυμνο 2011, σελ. 527 (τόμ. Ε΄ στη σειρά των Πρακτικών του Διεθνούς Επιστημονικού Συνεδρίου για την επαρχία Αγίου Βασιλείου) και, επίσης, Χωριά της επαρχίας Αγίου Βασιλείου Ρεθύμνου και από 1/1/2011 Δήμου Αγίου Βασιλείου Περιφέρειας Κρήτης (συλλογική εργασία), στη σειρά των «Πρακτικών» τού Διεθνούς Επιστημονικού Συνεδρίου: «Η πρώην επαρχία Αγίου Βασιλείου Ρεθύμνου από την αρχαιότητα έως σήμερα» (Πλακιάς- Φθινόπωρο 2008), τ. Δ΄, Ρέθυμνο 2011, σελ. 511-520.Σε αυτήν την τελευταία μελέτη του, ο Κωστής Ηλ. Παπαδάκης δημοσιεύει πολλές θαυμάσιες φωτογραφίες, από τις οποίες στη φωτό 1, αλλά και στη φωτό 4, υποδεικνύει τις εν λόγω υποθαλάσσιες πλάκες.

Σύμφωνα με μια άλλη υπόθεση, το όνομα προέρχεται από το γεγονός ότι το χωριό κτίστηκε πάνω σε μια μεγάλη πλάκα.Πλακιάς  www.cretanbeaches.comΑνακαλύψτε την Ελλάδα, τ. 11, Νότια Κρήτη ( Ηράκλειο - Λασίθι - Ρέθυμνο - Χανιά ), Ειδική Έκδοση της εφημερίδας ΤΑ ΝΕΑ, σελ. 91.

Ο οικισμός είναι νέος, καθώς δημιουργήθηκε γύρω στο 1830Λευτέρη Κ. Κρυοβρυσανάκη, Κρητικός Πανδέκτης, εκδόσεις Χαλκιαδάκη, Ρέθυμνο 1989, σελ. 111. ή στις αρχές του 20ού αιώναΣελλιά Δήμος Αγίου Βασιλείου από αλιείς από τα Σελλιά Ρεθύμνης που εγκαταστάθηκαν στην περιοχή. Η πρώτη του αναφορά γίνεται στην ελληνική απογραφή του 1961, όταν βρισκόταν στην κοινότητα Σελλίων και είχε 6 κατοίκους. Την δεκαετία του 1960 η παραλία του Πλακιά ήταν δημοφιλής προορισμός για τους χίπις. Τη δεκαετία του 1970, ο Πλακιάς γνώρισε πολύ μεγάλη τουριστική ανάπτυξη. Σχέδιο για την τουριστική ανάπτυξη της περιοχής είχε εκπονηθεί από τον Τάκη Ζενέτο το 1967, με 1.500 κλίνες. Παράλληλα, αποτελεί δημοφιλή προορισμό για τους λάτρεις των θαλασσίων αθλημάτων. Από το 1997 μέχρι το 2010 ανήκε και στον τότε δήμο Φοίνικα, του οποίου και ήταν η έδρα.Πλακιάς Ν. Ρεθύμνης Διοικητικές μεταβολές Οικισμών των ΟΤΑ, EETAA Στον Πλακιά σήμερα είναι διαθέσιμα ξενοδοχεία, καφετέριες, ταβέρνες, ενοικιαζόμενα δωμάτια, καταστήματα, οργανωμένες παραλίες και ταχυδρομείο.

 Κλίμα 
Το κλίμα της περιοχής είναι Μεσογειακό με ζεστά καλοκαίρια (Csa στην κλίμακα Koppen).Οι υπολογισμοί έγιναν στο http://www.meteotemplate.com/template/plugins/climateClassification/koppen.php με βάση τα δεδομένα του meteoblue.com (μέσος όρος ζεστών και κρύων νυκτών και βροχοπτώσεις) Οι βροχοπτώσεις τον χειμώνα είναι ήπιες και το καλοκαίρι σχεδόν μηδαμινές. Οι χειμώνες είναι σχετικά δροσεροί.

Αναρρίχηση
Στο αριστερό άκρο της εκτεταμένης παραλίας του οικισμού βρίσκεται το φερώνυμο αναρριχητικό πεδίο «Πλακιάς», από τα σημαντικότερα της Κρήτης. Πρόκειται για εντελώς κάθετη ορθοπλαγιά (πλάκα) με εντυπωσιακές σχισμές. Οι πρώτοι που σκαρφάλωσαν εδώ ήταν Γερμανοί αναρριχητές και, αργότερα (1979), οι Δ. Κορρές και Δ. Σωτηράκης, αλλά ανοίχτηκαν ελάχιστες διαδρομές.

Η συστηματική οργάνωση του πεδίου έγινε στη δεκαετία του 2010, κυρίως από Κρήτες αναρριχητές και τον Άρη Μαυρομμάτη. Το ασβεστολιθικό πέτρωμα της ορθοπλαγιάς είναι εξαιρετικής ποιότητας και προσφέρεται για τη διάνοιξη διαδρομών υψηλής δυσκολίας και αισθητικής. Έχουν ανοιχτεί περίπου 30 διαδρομές, αλλά η πλάκα προσφέρεται για πολλές περισσότερες. Ο προσανατολισμός του πεδίου είναι δυτικός και οι καταλληλότερες εποχές για σκαρφάλωμα είναι η άνοιξη και το φθινόπωρο.«Κορφές», 194:18-21

 Παραπομπές 

 Πηγές 
Περιοδικό «Κορφές», εκδ. ΕΟΣ Αχαρνών

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αγίου Βασιλείου